РСФСР биләһендә айырым танк батальонына тап килгән беренсе танк берәмеге — Совет Украинаһының Халыҡ Комиссарҙары Советы ҡарамағындағы танк дивизияһы — Харьковта А. И. Селявкин тарафынан 1919 йылда Рәсәйҙең көньяғында Одесса янында союздаш экспедицион көстәрҙән баҫып алынған француз FT-17 танкыларынан ойошторола. Артабан СССР-ҙа беренсе танк ғәскәрҙәре РККА-ның танк эскадраһы итеп үҙгәртелә (1922 йылда «Лефортовская» тип атала), уның төп бронялы көсө инглизтәрҙең Mark V трофей танкылары була. Граждандар һуғышынан һуң, ҙур иҡтисади ҡыйынлыҡтарға ҡарамаҫтан, Совет Рәсәйе, хәрби эштә уларҙың мөһимлеген аңлап, танкылар төҙөү өсөн мөмкинлектәр эҙләй.